Nariadenie Rady (EHS) č. 1659/81
z 19. mája 1981,
ktoré mení a dopĺňa nariadenie (EHS) č. 1674/72 stanovujúce všeobecné pravidlá pre poskytovanie a financovanie pomoci pre osivá
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 2358/71 z 26. októbra 1971 o spoločnej organizácii trhu s osivom [1], naposledy zmenené a doplnené Aktom o pristúpení z roku 1979, a najmä na jeho článok 3 (4),
so zreteľom na návrh Komisie,
keďže nariadenie (EHS) č. 1674/72 [2], naposledy zmenené a doplnené nariadením (EHS) č. 1969/80 [3] ustanovuje, že pomoc sa môže poskytovať iba na osivá, ktoré sú úradne certifikované a ktoré zodpovedajú definíciám stanoveným smernicami o obchodovaní a normám a podmienkam ustanoveným v týchto smerniciach;
keďže článok 113 (1) Aktu o pristúpení z roku 1979 stanovuje, že Grécko môže do 31. decembra 1985 uplatňovať na certifikáciu a kontrolu výroby osív svoje vlastné pravidlá; keďže článok 113 (2) c) stanovuje, že Grécko bude vyvážať na územie členských štátov iba osivá, ktoré spĺňajú ustanovenia spoločenstva; keďže článok 113 (3) berie do úvahy rozhodnutie o progresívnej liberalizácii obchodu s osivami určitých druhov medzi Gréckom a členskými štátmi;
keďže osivá, pre ktoré sa prijme takéto rozhodnutie spĺňajú podmienky stanovené v ustanoveniach uplatniteľných na produkciu spoločenstva; keďže pomoc spoločenstva by sa preto mala poskytovať v Grécku zberaným osivám, ktoré sú certifikované a v súvislosti s ktorými je prijaté rozhodnutie liberalizovať obchod medzi týmto členským štátom a ostatnými členskými štátmi,
PRIJALA TOTO NARIADENIE:
Článok 1
Nariadenie (EHS) č. 1674/72 sa týmto mení a dopĺňa takto:
1. sa nahrádza takto:
"Článok 1
1. Ak sa pomoc stanoví podľa článku 3 nariadenia (EHS) č. 2358/71, poskytuje sa pri dodržaní podmienok stanovených v týchto článkoch, na produkciu základných a uznaných osív:
- definovaných smernicou Rady 66/401/EHS zo 14. júna 1966 o obchodovaní s osivom krmovín ( 3), smernicou Rady 66/402/EHS zo 14. júna 1966 o obchodovaní s osivom obilnín ( 4) a smernicou Rady 69/208/EHS z 30. júna 1969 o obchodovaní s osivom olejnín a priadnych rastlín ( 5), s prihliadnutím na zmeny a doplnky k týmto smerniciam,
- spĺňajúcich normy a podmienky ustanovené v týchto smerniciach a
- úradne uznaných.
2. Od 1. januára 1981 do 31. decembra 1985 sa pomoc poskytuje aj pre základné a uznané osivá vyrobené v Grécku, vo vzťahu ku ktorým sa prijme rozhodnutie podľa článku 113 (3) Aktu o pristúpení z roku 1979."
2. Poznámky pod čiarou
3
,
4
a
5
sa nahrádzajú takto:
"3 Ú. v. ES 125, 11.7.1966, s. 2298/66.
4 Ú. v. ES 125, 11.7.1966, s. 2309/66.
5 Ú. v. ES L 169, 10.7.1969, s. 3."
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev.
Bude sa uplatňovať s účinnosťou od 1. januára 1981.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 19. mája 1981